Teisest maailmasõjast saati on globaalne majanduskasv suuresti toitunud süsivesinike külluslikest varudest - naftast ja maagaasist. 1950. aastast on üleilmne naftatarbimine kasvanud kaheksakordseks, hinnanguliselt 10 miljonist barrelist 80 miljoni barrelini päevas; gaasitarbimine, mis algas madalamalt tasemelt, on kasvanud isegi veelgi  dramaatilisemalt. Süsivesinikud rahuldavad nüüd 62% maailma koguenergiavajadusest, umbkaudu 250 kvadriljonit BTU-d. Kuid hoolimata sellest, kui tähtsad on nad praegu, on süsivesinikud tulevikus veelgi otsustavama tähtsusega. Vastavalt USA energeetikaministeeriumile (Department of Energy, DoA), moodustavad nafta ja gaas 2025. aastal maailma energiabilansist 65%, mis on suurem osa, kui praegu, ja kuna teisi, asendamisvõimelisi energiallikaid pole hetkel olemas, siis sõltub maailmamajanduse tulevane tervis meie võimest  toota aina enam neid süsivesinikke.